stanford-oval/wikipedia huggingface dataset:
פלאמפינאט
שימוש

הניו יורק טיימס דיווח כי יש לצרוך את הממרח במארזי 500 קילו-קלוריות (2.1 MJ) פעמיים ביום, למשך שניים עד ארבעה שבועות, בשילוב עם Unimix, קמח מועשר בוויטמינים לרקיחת דייסה, וכך תתהפך תת-התזונה במקרים קשים של ילדים הסובלים ממנה. עלותו של טיפול שכזה בפלאמפינאט ויונימיקס מוערכת בכ-20$ לילד.
ארגון הבריאות העולמי הכיר ביעילותו של מצרך זה לטיפול בתת-תזונה. פלאמפינאט יכול להארז באזורים בהם מופקת חמאת-בוטנים, דוגמת מלאווי וניז'ר, על ידי ערבוב הבוטנים וממרח החלב עם תערובת ויטמינים ומינרלים של נוטריסט.
ארגון רופאים ללא גבולות מחלק ערכות של ארבע-עשרה אריזות פלאמפינאט (המיועדות לשימוש שבועי) בעשרים ושניים מרכזי-חלוקה בניז'ר למן מאי 2005, אך ורק לילדים הסובלים מחוסר קיצוני במשקל ובריאים מספיק על מנת לשרוד ללא אשפוז במרכז רפואי.
פרויקט חמאת-בוטנים ערך ניסויי-שדה נרחבים במזון תרפויטי מוכן לשימוש במלאווי בין השנים 2001 ל-2007. הפרויקט מפעיל את המפעל המקומי הראשון להפקת פלאמפינאט ומפיץ מזון תרפויטי זה לילדים מלאווים הסובלים מתת-תזונה ניכרת בלמעלה מ-20 מרכזים לשיקום-תזונתי.
בעזרת מוצר זה, אנו יכולים לטפל בשלושה רבעים מהילדים על בסיס טיפול בקהילה. קודם-לכן, היה עלינו לאשפז את כולם ולהשקותם בחלב מועשר.
ארגון "תרופות ומזון לילדים" עושה כיום שימוש במזון תרפויטי מוכן לשימוש על בסיס בוטנים על מנת להילחם בתת-תזונה בהאיטי, בה קרוב ל-25 אחוז מהפעוטות סובלים מתת-תזונה. המזון התרפויטי המוכן לשימוש הוא תערובת של חמאת בוטנים, אבקת חלב, סוכר, שמן, ויטמינים ומינרלים, ומחולק במתכונת לא-אשפוזית, ובה האם יכולה לספק לילדה כפות עתירות מזון, שאינו מצריך בישול או הכנה כלשהם, במקביל ליתר עיסוקיה.
ראו גם

רעב המוני
פלאמלים

| --- | --- |

 בימוי:  דייוויד סילברמן (אנ') ריימונד פרסי (אנ')
 הופק בידי:  יואל כהן, רוב לזבניק, ג'ון פרינק, Matthew Berkowitz 
 תסריט:  יואל כהן (אנ') ג'ון פרינק (אנ') רוב לזבניק (אנ')
 עריכה:  סטיבן ליו
 מדבבים:  רייצ'ל בלום טום הולנדר ניק פרוסט הנרי וינקלר אלכס בורסטיין קתרין אוהרה רגי ווטס בנדיקט וונג אדם דווין ג'ים ג'פריס זאזי ביטס קן ג'ונג ריצ'רד קינד 
 מוזיקה:  מייקל ג'אקינו מיק ג'יאקינו
 מדינה:  קנדה, ארצות הברית, הרפובליקה העממית של סין 
 חברה מפיצה:  האחים הואי (אנ') (סין) נטפליקס (ברחבי העולם)
 שיטת הפצה:  וידאו על פי דרישה 
 הקרנת בכורה:  11 בפברואר 2021 (רוסיה) 3 באוקטובר 2021 (סין) 19 בנובמבר 2021 (ברחבי העולם) 21 ביולי 2022 (ישראל)
 משך הקרנה:  84 דק' 
 שפת הסרט:  אנגלית 
 סוגה:  סרט מסע בזמן, סרט לכל המשפחה, סרט הרפתקאות 
 אתר רשמי
 דף הסרט ב־IMDb
 
פלאמלים (באנגלית: Extinct) הוא סרט הרפתקאות קומי סיני-קנדי-אמריקאי בהנפשה ממוחשבת משנת 2021, אשר בוים על ידי דייוויד סילברמן וריימונד פרסי. הסרט עוקב אחר שני פלאמלים, שהם דמויי ארנב שנכחד, שמוצאים את עצמם מועברים מבית האי שלהם בשנת 1835 לשאנגחאי המודרנית.
עלילה

הסרט עוקב אחר האחים אופ ואד בהיותם פלאמלים, פלאמלים הם יצורים רכים דמויי ארנב עם חורים במרכזם, שמקורם באיי גלאפגוס. הם מנודים על ידי הקהילה שלהם, בגלל נטייתו של אופ לפורענות. רגע לפני שצ'ארלס דרווין מגלה את האי שלהם במהלך אחת ממסעותיו, קהילת הפלאמלים הענישו את אופ ואד ונלקחו ל"אבן הבדידות" שהוא סלע בים הקרוב לאי שלהם, אופ ואד מצאו דרך לברוח משם, ובעקבות זאת הם מצאו פרח גדול שמשך אותם לתוכו ושיגר אותם לשאנגחאי של ימינו, שם הם נפגשים ומתיידדים עם כלב פודל בשם קלרנס. האחים למדו שהמין שלהם נכחד כעת לאחר שדרווין מצא את האי שנהרס בהתפרצות הר געש.
קלרנס מביא אותם לחדר הזמן, הנמצא בביתו של הבעלים של קלרנס, ד"ר צ'ונג, הוא חוקר ושומר פרחים וזרעים, שיש להם תכונות של נסיעה בזמן. אופ מכניס בטעות כמה זרעים לקפסולת הזמן, מה שגורמת לה להתקלקל ושולחת את קלרנס לאנטארקטיקה של 1915, יחד עם הזרע שמוביל את אופ ואד חזרה הביתה. באנטארקטיקה, קלרנס נתפס על ידי צוות המשלחת של ארנסט שקלטון, הם צוות של כלבים שנכחדו, הכלבים מקשיבים רק לפקודות של ארנסט שקלטון וקוראים לו רק "האדון". בעקבות שיגורו של קלרנס לאנטארקטיקה – אופ ואד נוסעים בזמן בכל זרע על מנת למצוא את האחד שיכול להחזיר אותם הביתה ולהציל את קלרנס.
בעקבות סכסוך בין אופ לאד, אופ חוזרת לזמנם של הפלאמלים, שם היא מנסה להזהיר אותם מפני התפרצות הר הגעש. קלרנס כולא אותה מסביב עץ ואומר לה שהפלאמלים הרסו את חייו ושהוא למעשה עומד מאחורי ההכחדה שלהם. קלרנס אומץ על ידי ד"ר צ'ונג, אבל לאחר שד"ר צ'ונג הוקסם מהפלאמלים בהיותם מיוחדים, קלרנס ישב בתוך מכונית על שלט, ודחף את ד"ר צ'ונג לתוך קפסולת הזמן והרס את הזרע כדי שלא יוכל לחזור חזרה. לאחר מכן קלרנס גרם להכחדת הפלאמלים על ידי הנחת פצצת מזל"ט. לאחר הגעתו של אד לאי לאחר שראה את הסרטון שאופ עשתה הגרם לו להתגעגע. הם בורחים מקלרנס אשר רדף אחריהם ותוך כדי ניסו לעצור את הפצצה, ובסופו של דבר הם נופלים לבור ופורסים את הזרע כדי להעביר את האי כולו לימינו. קלרנס שורד, אבל ד"ר צ'ונג מגיע ושולח אותו בחזרה לאנטארקטיקה של 1915 כנקמה.
לאחר שהצילו את קהילת הפלאמלים, אופ ואד סוף סוף מתקבלים על ידי הקהילה שלהם, בסוף הסרט דוטי (חיה נכחדת שביחד היא ועוד שלושה חיות הם עזרו להם בהרפתקאה), היא מפתיעה את אד על ידי הטלת ביצה בצורת פלאמל. הביצה בוקעת, אך היצור שבתוך הביצה אינו ידוע.
הקרנת הסרט

הסרט יצא לאקרנים ברוסיה ב-11 בפברואר 2021, לאחר מכן בבריטניה בקולנוע סקיי סינמה (אנ'), ואז לאקרנים ברחבי העולם בנטפליקס ב-19 בנובמבר 2021. בישראל הסרט יצא לאקרנים ב-21 ביולי 2022.
הערות שוליים

↑  Stewart Clarke, Stewart Clarke, Adam Devine, Rachel Bloom, Zazie Beetz, Ken Jeong to Voice Animated Feature ‘Extinct’, Variety, ‏3 בספטמבר 2019 (באנגלית)
↑  Jules says, Michael Giacchino to Score David Silverman’s ‘Extinct’ | Film Music Reporter (באנגלית)
↑  Timeless Films, timelessfilms.co.uk
↑  Amanda N'Duka, Amanda N'Duka, Adam Devine, Rachel Bloom, Zazie Beetz, Ken Jeong Lead Voice Cast Of ‘Extinct’ Animation – Toronto, Deadline, ‏3 בספטמבר 2019 (באנגלית)
↑  Zehra Phelan, Exclusive: Cuteness comes to Sky Cinema with new trailer for animation 'Extinct', HeyUGuys, ‏9 ביולי 2021 (באנגלית)
פייר אנרי

| --- | --- |

 לידה:  9 בדצמבר 1927 הרובע החמישה-עשר של פריז, צרפת 
 פטירה:  5 ביולי 2017 (בגיל 89) הרובע הארבעה-עשר של פריז, צרפת 
 שם לידה:  Pierre Georges Albert François Henry 
 מוקד פעילות:  צרפת 
 תקופת הפעילות:  מ-1948 
 מקום לימודים:  הקונסרבטואר של פריז 
 סוגה:  מוזיק קונקרט, רוק אלקטרוני 
 שפה מועדפת:  צרפתית 
 כלי נגינה:  פסנתר 
 חברת תקליטים:  פיליפס רקורדס, יוניברסל מיוזיק גרופ 
 פרסים והוקרה:  קצין בלגיון הכבוד (13 ביולי 1994)  קצין במסדר ההצטיינות הלאומי  מפקד מסדר האמנויות והספרות 
 pierre-henry.org
 פרופיל ב-IMDb
 
פייר אנרי בשנת 2008.
פייר אנרי (בצרפתית: Pierre Henry;‏ 9 בדצמבר 1927 בפריז – 5 ביולי 2017) היה מלחין צרפתי, הנחשב לחלוץ בסוגה מוזיקה קונקרטית של מוזיקה אלקטרונית.
קורות חייו

פייר אנרי החל לערוך ניסויים בגיל 15 בקולות שהפיק מחפצים שונים, והמיזוג של רעשים אל תוך מוזיקה קסם לו. הוא למד אצל נדיה בולאנז'ה, אוליבייה מסייאן ופליקס פאסרון בקונסרבטואר של פריז בשנים 1938 - 1948.
משנת 1949 עד 1958 עבד אנרי באולפן ההקלטות האלקטרוני של רדיו צרפת (RTFׂ) שייסד פייר שפר בשנת 1943. במהלך תקופה זו כתב עם שפר את "סימפוניה לאדם בלבד", שהתפרסמה ב-1950; כן חיבר את המוזיקה הקונקרטית הראשונה שהופיעה בסרט מסחרי, הסרטון "Astrologie ou le miroir de la vie". בהמשך כתב אנרי מוזיקה לאין-ספור סרטים ובלטים.
שנתיים לאחר שעזב את אולפן ההקלטות RTF ייסד אנרי, עם ז'אן בארונה, את האולפן האלקטרוני הפרטי הראשון בצרפת, אולפן אפסון-קאבאס.
בין יצירותיו הנודעות ביותר של אנרי הבלט משנת 1967, Messe pour le temps présent, שנכתב בשיתוף פעולה עם מישל קולומביה ועם הכוראוגרף מוריס בז'אר, שעמו עבד על עוד כמה וכמה יצירות.
המלחין כריסטופר טינג הושפע כל כך מ"פסיכה רוק" של אנרי בכתיבת הנושא לתוכנית ההנפשה הפופולרית שלו, "פוטוראמה", עד שהנושא איננו אלא וריאציה על המקור.
רשימת הקלטות

1950 Symphonie pour un homme seul (zusammen mit Pierre Schaeffer)
1951 Le microphone bien temperé
1952 Erste Filmmusik in musique concrete für Jean Gremillons Film Astrologie
1953 Orphèe 53, Experimentaloper für die Donaueschinger Musiktage, erstes Bühnenstück in musique concrète (zusammen mit Pierre Schaeffer)
1955 Arcane (Ballett)
1956 Haut voltage (Ballett)
1959 Coexistence
1960 La noir a soixante
1962 Le voyage (Limelight Records)
1963 La Reine Verte (Ballett)
1967 Messe pour le temps présent (in Zusammenarbeit mit Michel Colombier)
1968 L’apocalypse de Jean (Die Offenbarung des Johannes|Apokalypse des Johannes) mit gesprochenen Text
1969 Ceremony zusammen mit der Pop-Band Spooky Tooth
1971 Vaslav Nijinsky|Nijinsky, clown de dieu (Ballett)
1973 Kyldex I (kybernetisches Ballett)
1975 Futuriste, zur Erinnerung an den italienischen Futuristen Luigi Russolo
1979 La Dixième Symphonie, Hommage an Ludwig van Beethoven
1986 La Dixième Symphonie De Beethoven
1990 Le livre des morts égyptien (Ägyptisches Totenbuch|Das ägyptische Totenbuch)
1997 Interieur/Exterrieur
הערות שוליים

↑  פרנסיס דומון, הערך "פייר אנרי" במילון גרוב למוזיקה ומוזיקאים אונליין
↑  דומון, שם
| --- | --- |
בקרת זהויות :  NLI: 987007507436105171  PLWABN: 9810621845805606  BNE: XX1064036  BnF: cb13895147z (data)  GND: 121707652  ICCU: UM1V027276  ISNI: 0000 0001 2284 0965  LCCN: n88082255  MusicBrainz: 24e0aaa1-7961-4ab8-865e-e736226e41c9  NKC: js20060324005  NTA: 088207501  RERO: 02-A012376177  SNAC: w67690h6  SUDOC: 030804884  ULAN: 500397673  VIAF: 109889893   WorldCat (עם VIAF): 109889893
פטריגוטוס

| פטריגוטוס |
| --- | --- |
 
תקופה
סוף סילור-אמצע דבון 428–391 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: בעלי כליצרות
מחלקה:: בעלי כליצרות ימיים
סדרה:: עקרבי מים
משפחה:: פטריגוטיים
סוג:: פטריגוטוס
שם מדעי
 Pterygotus
פטריגוטוס (שם מדעי: Pterygotus; משמעות השם: "דג מכונף") הוא סוג של עקרב ימי מתקופות הסילור והדבון באמריקה הצפונית (קנדה וארצות הברית), אירופה (הממלכה המאוחדת, אסטוניה  ונורווגיה) ואוקיאניה. יצור זה היה אחד הגדולים שבבני סדרה זו ובפרוקי הרגליים מעולם, אך היה קטן מהיקלופטרוס.
מאפיינים

יצור זה הגיע לאורך מרבי של 1.75 מטרים, אך אורכם של מינים רבים לא עלה על מטר אחד. יצור זה לא דמה לעקרב מודרני ולא היה לו זנב עוקצני, אך היו לו מצבטים גדולים בקצה ראשו, שבאמצעותם לכד את טרפו. היו לו עיניים גדולות וראש משוריין בקצה הגוף המוארך, ולצידיו היו שש רגליים ו"סנפירי שחייה" שנטו לאחור והזכירו סנפירי דגים. הזנב היה שטוח ועשוי לוחיות. הפטריגוטוס היה מסוגל לשוט במהירות במים וגם לצעוד או להתחפר על קרקעית הים.
הפטריגוטוס נמנה עם טורפי העל של תקופת הסילור, וצד יצורים קטנים יותר שלכד בטפריו. ייתכן שטרף גם עקרבי מים אחרים.
בתרבות

הפטריגוטוס הופיע בסדרה ללכת עם מפלצות שם הוא טורף ברונטוסקורפיו.
בנוסף הוא הופיע במשחק פארק היורה 3: בניית פארק.
פגי קרטר (היקום הקולנועי של מארוול)

| --- | --- |

פגי קרטר, בגילומה של היילי אטוול, כפי שהופיעה בכרזה חלופית לסרט היקום הקולנועי של מארוול "קפטן אמריקה".
 הופעה ראשונה:  קפטן אמריקה 
 גילום הדמות:  היילי אטוול 
 דיבוב:  היילי אטוול  ("מה אם...?")
 מידע
 שם אמיתי:  מרגרט קרטר
 כינויים:  פגי
 תאריך לידה:  9 באפריל 1921 
 מקום לידה:  לונדון 
 מקצוע:  סוכנת חשאית מנהלת סוכנות .S.H.I.E.L.D
 שיוך:  .S.H.I.E.L.D יחידת המילואים האסטרטגית מדעית סוכנות הביון הבריטית
 אזרחות:  הממלכה המאוחדת 
 תאריך פטירה:  18 ביוני 2016 
 דמויות קשורות
 משפחה:  אמנדה קרטר (אם) האריסון קרטר (אב) מייקל קרטר (אח) שרון קרטר (נֶכְדָּנִית)
 חברים:  סטיב רוג'רס באקי בארנס ד"ר אברהם ארסקין הווארד סטארק קולונל צ'סטר פיליפס אדווין ג'רוויס
 אויבים:  הידרה האימפריה הסודית
 
מרגרט קרטר (באנגלית: Margaret Carter) היא דמות בדיונית המגולמת על ידי היילי אטוול בזיכיון הסרטים של היקום הקולנועי של מארוול (MCU). הדמות מבוססת על דמות בעלת אותו שם בפרסומה של חברת מארוול קומיקס.
קרטר מתוארת כסוכנת בסוכנות הביון הבריטית וחברה ביחידת המילואים האסטרטגית מדעית (SSR), אשר הפכה למושא אהבתו של סטיב רוג'רס במהלך מלחמת העולם השנייה. לאחר המלחמה, היא הופכת לאחת ממייסדי סוכנות .S.H.I.E.L.D, ולבסוף משמשת כמנהלת הסוכנות.
נכון לשנת 2023, קרטר הופיעה בחמישה סרטים: "קפטן אמריקה", "קפטן אמריקה: חייל החורף", "קפטן אמריקה: מלחמת האזרחים", "אנטמן" ו"הנוקמים: סוף המשחק", ובסרט הקצר "הסוכנת קרטר". כמו כן, הדמות הופיעה בעונה השנייה של הסדרה "סוכני .S.H.I.E.L.D", ובתפקיד ראשי בסדרה "הסוכנת קרטר". גרסאות חלופיות של הדמות הופיעו בסרט "דוקטור סטריינג' בממדי הטירוף" ובסדרה "מה אם...?" בדיבובה של אטוול. גבריאלה גרייבס גילמה את קרטר בצעירותה.
ביוגרפיה בדיונית > ראשית חייה

מרגרט "פגי" קרטר נולדה בשנת 1921 להאריסון ואמנדה קרטר. לאחר מותו לכאורה של אחיה מייקל במלחמת העולם השנייה, קרטר החליטה לעזוב את ארוסה דאז, פרד וולס, כדי להצטרף לסוכנות הביון הבריטית, ומוקצית ליחידת המילואים האסטרטגית מדעית (SSR).
ביוגרפיה בדיונית > פרויקט: לידה מחדש

בשנת 1943, יחידת המילואים האסטרטגית מדעית מטילה על קרטר לפקח על "פרויקט לידה מחדש" – תוכנית ליצירת צבא חיילי-על למאמץ המלחמתי של ארצות הברית. קרטר מצטרפת להווארד סטארק ולד"ר אברהם ארסקין בפיקוח על התוכנית. לאחר סדרת בדיקות על חיילים שונים, סטיב רוג'רס החולני נבחר בשל אופיו ההירואי. ארסקין מעביר לרוג'רס את טיפול חייל-העל – מזריק לו את נסיוב חייל-העל וחושף אותו לקרני ויטה.
לאחר שרוג'רס מגיח מהניסוי כחייל-על, היינץ קרוגר, מתנקש סמוי של הידרה, הורג את ארסקין ונמלט עם בקבוקון של הנסיוב. קרטר ורוג'רס רודפים אחרי קרוגר; קרטר כמעט הורגת אותו אבל רוג'רס מציל אותה מפגיעה מרכבו של קרוגר. המתנקש נמנע מחקירה על ידי התאבדות בלעיסת קפסולת ציאניד.
ביוגרפיה בדיונית > פרויקט: לידה מחדש > עוזרת לסטיב רוג'רס

באקי בארנס, חברו הטוב ביותר של רוג'רס, נתפס על ידי הידרה. רוג'רס מבקש מקרטר ומסטארק להטיס אותו אל מעבר לקווי האויב כדי לבצע ניסיון חילוץ לבדו, אשר מצליח. לאחר שרוג'רס חוזר, קרטר, שפיתחה כלפיו רגשות, תופסת אותו מנשק אישה אחרת, מה שגורם לה לירות בזעם כדורים לעבר המגן החדש של רוג'רס. באמצעות מידע שחולץ מארנים זולא, נמצא מעוז ההידרה האחרון. רוג'רס מוביל מתקפה כדי לעצור את יוהאן שמידט מלהשתמש בנשק להשמדה המונית על ערי העולם הגדולות. רוג'רס וקרטר מתנשקים ורוג'רס מבטיח לרקוד איתה, לפני שהוא מטפס על המטוס של שמידט בזמן שהוא ממריא. לאחר ששמידט נשלח לוֶרְמיר על ידי הטסרקט, רוג'רס, שלא רואה דרך להנחית את המטוס מבלי להסתכן בפיצוץ הפצצות, יוצר קשר עם קרטר הדומעת ונפרד ממנה לפני שהתרסק באזור הארקטי. מאוחר יותר סטארק משיג בחזרה את הטסרקט מקרקעית האוקיינוס אך אינו מצליח לאתר את רוג'רס או את המטוס.
ביוגרפיה בדיונית > לאחר מלחמת העולם השנייה

זמן קצר לאחר היעלמותו של רוג'רס, קרטר ויחידת המילואים האסטרטגית מדעית פושטים על בסיס הידרה הידוע האחרון בראשות ורנר ריינהרדט. הם מחרימים פריטים רבים הכוללים את האובליסק והגופה הכחולה.
בשנת 1946, קרטר מתמודדת עם אפליה מינית מצד הבוס שלה, הסוכן ג'ון פלין. הוא מתייחס אליה בהתנשאות ומורה לה לאסוף נתונים ולפצח צפנים תוך שהוא מקצה תיקים בשטח לסוכנים הגברים. הדאגה העיקרית של יחידת המילואים האסטרטגית מדעית היא זודיאק המסתורי, אותו הם לא מסוגלים לאתר לזמן מה. לילה אחד כשקרטר נמצאת לבדה במשרד בזמן שהגברים יצאו ביחד, היא עונה לטלפון המבצעי ושומעת על מיקומו של הזודיאק. קרטר מחליטה ללכת למקום בעצמה, למרות שממליצים שיגיעו שלושה עד חמישה סוכנים. קרטר נלחמת בשומרים רבים ומצליחה להשיג בעצמה את הזודיאק, נסיוב מסתורי. למחרת, פלין נוזף בה על כך שלא ביצעה את הנוהלים המתאימים להשלמת המשימה, ומתייחס לקרטר הזועמת בביטול, בתור "האהובה הישנה" של קפטן אמריקה שקיבלה את עבודתה הנוכחית מתוך רחמים על השכול שלה. אולם, לפני שהוא יכול להעניש אותה רשמית, קו הטלפון המבצעי מצלצל שוב, הפעם עם הווארד סטארק בצד השני, שמודיע לפלין שקרטר תעמוד איתו בראשות סוכנות .S.H.I.E.L.D החדשה שנוצרה.
מאוחר יותר באותה שנה, קרטר נאלצת לאזן את העבודה המשרדית השגרתית שהיא עושה עבור היחידת המילואים האסטרטגית מדעית בעיר ניו יורק תוך שהיא מסייעת בחשאי להווארד סטארק, שמוצא את עצמו מופלל באספקת נשק קטלני לאויבי ארצות הברית. קרטר נעזרת באדווין ג'רוויס, המשרת של סטארק, על מנת למצוא את האחראים בהפללה וכדי להיפטר מכלי הנשק.
בשנת 1947, קרטר עוברת מניו יורק ללוס אנג'לס, כדי להתמודד עם איומים מצד האימפריה הסודית על העידן האטומי ההרסני שלאחר מלחמת העולם השנייה. היא רוכשת חברים חדשים, בית חדש ופוצחת ברומן עם דניאל סוזה.
ביוגרפיה בדיונית > ניהול סוכנות .S.H.I.E.L.D ואחרית חייה

זמן מה לאחר מכן, קרטר מתחתנת עם אדם שסטיב רוג'רס הציל מבסיס הידרה במהלך מלחמת העולם השנייה, ולשניים נולדים שני ילדים. מאוחר יותר, שרון קרטר – הנֶכְדָּנִית האמריקאית של פגי קרטר – הופכת לסוכנת .S.H.I.E.L.D. בינתיים, פגי קרטר מנהלת את המבצעים של .S.H.I.E.L.D בשיתוף פעולה עם אדם בשם "בראדוק".
בשנת 1970, קרטר משמשת כמנהלת .S.H.I.E.L.D. בשנת 1989, קרטר עדה לעימות בין האנק פים להווארד סטארק על רקע השימוש של סטארק בחלקיקי פים ללא ידיעתו של פים, דבר שהביא להתפטרותו של פים מסוכנות .S.H.I.E.L.D.
בשנת 2014, קרטר, כעת מבוגרת, פיתחה מחלת אלצהיימר, ומתגוררת במוסד טיפולי. רוג'רס מבקר אותה, לאחר שיצא ממצב ההקפאה כמה שנים קודם לכן. קרטר מציינת בפני רוג'רס שהעולם השתנה ושהיא מופתעת לראות אותו.
בשנת 2016, קרטר הולכת לעולמה בשנתה, ושרון, סם וילסון ורוג'רס משתתפים בהלוויה שלה.
גרסאות חלופיות > עבודה בסוכנות .S.H.I.E.L.D

בשנת 1970 חלופית, קרטר נראית כשהיא עובדת בבסיס .S.H.I.E.L.D בבסיס לי, ניו ג'רזי.
גרסאות חלופיות > התאחדות עם סטיב רוג'רס

בשנת 1949 חלופית, קרטר פוגשת בסטיב רוג'רס שהגיע מציר הזמן הראשי לאחר שהשלים את משימותיו. השניים חיים יחד חיים מאושרים.
גרסאות חלופיות > ארץ-838

בשנת 2021 חלופית בארץ-838, קרטר היא חברה באילומינטי. כשתאנוס יוזם את מלחמת האינסוף, קרטר והאילומינטי מביסים אותו בהצלחה באמצעות ספר הווישנטי.
קרטר נוכחת בהוצאתו להורג של סטיבן סטריינג' מארץ-838, שהושחת על ידי הדארקהולד. קרטר ועמיתיה מתווכחים מה לעשות עם סטריינג' מארץ-616 ועם אמריקה צ'אבז כשהשניים מגיעים לארץ-838.
ונדה מקסימוף מארץ-616 – אשר השתלטה על גוף הגרסה המקבילה שלה מארץ-838 – תוקפת את מפקדת האילומינטי, וקרטר נהרגת כשהיא נחצית על ידי המגן שלה.
ליהוק

באפריל 2010, היילי אטוול לוהקה לגלם את פגי קרטר בסרט "קפטן אמריקה". בינואר 2014, פורסם שאטוול תשוב לגלם את הדמות בסדרה "הסוכנת קרטר", אשר תעסוק בבניית הקריירה של קרטר כסוכנת חשאית לאחר שרוג'רס נעלם.
פרסים ומועמדויות

| שנה | פרויקט | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2011 | קפטן אמריקה | פרסי הצעקה (אנ') | השחקנית הטובה ביותר בסרט מדע בדיוני | מועמדות |  |
| 2011 | קפטן אמריקה | פרסי הצעקה (אנ') | פריצת השנה - אישה | מועמדות |  |
ביאורים

↑  כפי שמתואר בסרט "הנוקמים: סוף המשחק" (2019)
↑  כפי שמתור בהבזק לעבר בסרט "אנטמן" (2015)
↑  כפי שמתואר בסרט "קפטן אמריקה: מלחמת האזרחים" (2016)
הערות שוליים

↑  Sydney Bucksbaum Updated September 08, 2021 at 07:00 PM EDT, All the MCU actors who voice their characters in Marvel's 'What If…?' — and every recast role, EW.com (באנגלית)
↑  omarid513, A Look at Agent Carter- Season 2, Episode 4: “Smoke and Mirrors”, What Else is on Now?, ‏2016-02-04 (באנגלית)
↑  Shaun Manning, SDCC: Marvel Debuts Atwell's "Agent Carter One-Shot", CBR, ‏2013-07-22 (באנגלית)
↑  נֶכְדָּן, באתר האקדמיה ללשון העברית
↑  Vinnie Mancuso, Avengers: Endgame May Have Introduced Captain Britain to the MCU, Collider, ‏2019-05-06 (באנגלית)
↑  Matt Goldberg, Hayley Atwell to Play the Love Interest in CAPTAIN AMERICA: THE FIRST AVENGER, Collider, ‏2010-04-14 (באנגלית)
↑  Lesley Goldberg, Marvel’s ‘Agent Carter’: Hayley Atwell, Writers, Showrunners Confirmed for ABC Drama, The Hollywood Reporter, ‏2014-01-17 (באנגלית)
↑  Scream Awards (2011), IMDb
פלוויאנוס הראשון מאנטיוכיה

| --- | --- |
 לידה:  320? אנטיוכיה, האימפריה הרומית 
 פטירה:  404? (בגיל 84 בערך) אנטיוכיה, האימפריה הביזנטית 
 מדינה:  האימפריה הביזנטית 
 
פלוויאנוס הראשון מאנטיוכיה (לטינית: Flavianus I; סביבות 320? – סביבות 404?) היה בישוף אנטיוכיה בין השנים 381 ו-404.
פלאמה

| --- | --- |

 טריטוריה:  הרשות הפלסטינית הרשות הפלסטינית
 נפה:  קלקיליה
 אוכלוסייה:  ‏
  ‑ בכפר:  788 (2016)
 קואורדינטות:  32°13′29″N 35°01′20″E﻿ / ﻿32.224722222222°N 35.022166666667°E﻿ / 32.224722222222; 35.022166666667 
 אזור זמן:  UTC +2
  מפת מיקום  מפה מפורטת   (למפת נתניה מוגדלת) פלאמה(למפת נתניה רגילה) פלאמה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פלאמה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פלאמה  he tabBackground:;tabBorder:#aaa;defaultTab:0;
פלאמה (בערבית: فلامة) הוא כפר פלסטיני בנפת קלקיליה שבמערב השומרון, כקילומטר ממזרח לכוכב יאיר צור יגאל. לפי נתוני הלשכה הפלסטינית המרכזית לסטטיסטיקה, מנתה אוכלוסיית הכפר כ-788 נפש באמצע שנת 2016.
היסטוריה

כפר פלאמה ממוקם בעמק פורה, בגובה של כ-140 מטר מעל פני הים, שבו זורם נחל ואדי א-שייח, שהוא אחד היובלים העיקריים של נחל אלכסנדר. באזור הכפר שרידים ארכאולגיים רבים, הכוללים גתות, בורות מים ומספר חורבות (חרבת יובך, חרבת נשה וחרבת אל-פורייחיה), המעידים על התיישבות רצופה מאז תקופת הברזל בארץ ישראל.
במפקד 1922 שנערך על ידי שלטונות המנדט הבריטי, הייתה אוכלוסיית הכפר 64 מוסלמים, ובמפקד 1931 היא גדלה ל-85 מוסלמים אשר שכנו ב-26 בתים.
ב-1945 מנתה האוכלוסייה בכפר 120 מוסלמים, ואילו שטח הקרקע הכולל של הכפר היה 2,380 דונם.
היסטוריה > לאחר הקמת מדינת ישראל

בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה פלאמה לירדנים, ותוואי הקו הירוק נקבע בין 500 ל-1000 מטר ממערב לכפר.
בינואר 1953, בוצעו בכפר פעולות תגמול. בליל ה-23 בינואר, תקפה פלוגה מחטיבת גבעתי את הכפר, נבלמה על ידי גדר תיל שהקיפה אותו, ונסוגה לאחר שאחד הלוחמים נהרג מאש הלגיון הערבי. בליל ה-29 בינואר תקף שוב גדוד מחטיבת גבעתי את פלאמה, וגם התקפה זו נכשלה. אש הלגיון הערבי מנעה מלוחמי גבעתי לבצע את משימת כיבושו של הכפר, והם נאלצו להסתפק בפיצוץ שלושה בתים בשוליו. הכוח נסוג באי סדר, ובשטח הושארו אמצעי לחימה. בפיצוץ נהרג מוכתר הכפר ובני משפחתו. כישלון הפעולה היווה אחד התמריצים להקמת יחידה 101, שהוקמה באוגוסט 1953, לשם ביצוען של פעולות תגמול. לימים כתב רב-אלוף משה דיין מאמר בשם "מפלמה עד קדש", ובו הציג את התפתחות צה"ל מנקודת-השפל זו של 1953 אל נקודת-השיא של מבצע קדש ב-1956.
בעקבות מלחמת ששת הימים עברה פלאמה משליטה ירדנית לישראלית. בעקבות הסכמי אוסלו הוגדרו 15% מאדמות הכפר כשטח B, ואילו 85% הנותרים הוגדרו כשטח C.
בזמן האינתיפדה השנייה בשנת 2003, החלה ישראל בהקמתה של גדר הפרדה. באזור הכפר הגדר לא נבנתה על תוואי הקו הירוק, אלא בין כקילומטר לכ-3 קילומטר מממזרח, כך שהכפר איבוד חלק מהשטחים החקלאיים שלו הנמצאים מצידו השני של הגדר. לאחר מאבק משפטי שנמשך חמש שנים, פורק והוזז קטע של הגדר מדרום לכפר. לאחר שמדינת ישראל הודיעה שהתוואי המקורי באזור לא נקבע משיקולים ביטחוניים, אלא כדי לאפשר הקמת שכונה בהתנחלות צופים הסמוכה.
הערות שוליים

1 2  מפקד אוכלוסין 2016, באתר של הלשכה הפלסטינית המרכזית לסטטיסטיקה
↑  Barron, 1923, Table IX, Sub-district of Tulkarem, p. 28
↑  Government of Palestine, Department of Statistics, 1945, p. 20
↑  מרדכי בר-און, כשהצבא החליף מדיו: פרקים בהתפתחות צה"ל בשנים הראשונות לאחר מלחמת העצמאות 1953-1949, יד יצחק בן-צבי, ירושלים, 2017 (פרק ט' - המאבק בהסתננות ופעולות התגמול הראשונות)
↑  600 עד 1000 איש התקיפו בפלאמה, חרות, 5 בפברואר 1953
↑  זאב שיף, איתן הבר; לקסיקון לביטחון ישראל :זמורה ביתן 1976, עמוד 426
↑  עמוס הראל, הרמטכ"ל אשכנזי: תוואי הגדר - עניין מדיני, באתר הארץ, 28 ביולי 2008
| Flag of Senegalיישובי נפת קלקיליה |
| --- | --- | --- |
| ערים | קלקיליה |  |
| מועצות מקומיות | חבלה • כפר ת'ולת' • עזון |  |
| כפרים | אבו סלמאן • אימאתין • אל-פונדוק • באקת אל-חטב • בית אמין • ג'יוס • ג'ינסאפוט • ג'ית • עזון • חג'ה • כפר לאקף • כפר קדום • נבי אליאס • סניריא • עזון עתמה • עיזבת א-טביב • ערב א-רמאדין • פלאמה • פרעתא • ראס א-טירה • ראס עטייה |  |
נפות הרשות הפלסטינית
| --- | --- |
בקרת זהויות :  NLI: 987011416653605171
פראנץ פאול דקר

| --- | --- |

 לידה:  22 ביוני 1923 קלן, רפובליקת ויימאר 
 פטירה:  19 במאי 2014 (בגיל 90) מונטריאול, קנדה 
 מוקד פעילות:  קנדה, גרמניה 
 מקום לימודים:  בית הספר הגבוה למוזיקה וריקוד בקלן 
 סוגה:  מוזיקה קלאסית 
 שפה מועדפת:  גרמנית 
 פרסים והוקרה:  צלב סנט ז'ורדי (2006)  צלב המפקד במסדר ההצטיינות של הרפובליקה הפדרלית של גרמניה 
 פרופיל ב-IMDb
 
פראנץ פאול דקר (בגרמנית: Franz-Paul Decker;‏ 22 ביוני 1923 – 19 במאי 2014) היה מנצח יליד גרמניה.